钦定古今图书集成/明伦汇编/氏族典/第068卷 > 朱谔
## 钦定古今图书集成/明伦汇编/氏族典/第068卷 > 朱谔

按《宋史朱谔传》：“谔字圣与，秀州华亭人。初名绂，进士
第二，调忠正军推官。崇宁初，由太常丞擢殿中侍御
史，迁侍御史、给事中。以同党籍人姓名，故改名。进御
史中丞，俄兼侍读，徙兵、礼、吏三部尚书。大观元年，拜
右丞相，卒赠光禄大夫，谥忠靖。谔出蔡京门，善附合，
不能有所建白。”